Kark (Organisation)

De Kark is de Organisatschoon bi de Christen, to'n Bispeel de kathoolsche Kark, de luthersche Kark, de reformeerte Kark, de orthodoxe Kark un so wieder.

Düsse Organisatschoon organiseert dat religiöse Leven vun de Gemeen'n. De kiekt, dat dat ok een Paster gifft, dat he ok den Gottsdeenst hollen deiht, und kasseert in Düütschland ok de Karkstüer, üm de Paster to betahlen. De Baas vun de Paster is denn de Bischop. Bi de kathoolsche Kark is de baberste Baas de Papst.  
De Kark wüll sick jümmers ok üm de Ollen, de Kinners un Jogendlichen kümmern un üm alle Lüüd, de Hülp nötig hett. 
In de Organisatschoon 'Kark' ward ok fastleggt, woans de Lüüd, de to de Kark hört, glöven schall. 

Bi de kathoolsche Kark mookt dat de Papst. Bi de luthersche Kark warrt dat miehr in de Gemenen mookt. 

Wann dat anfing mit de iersten Christen, gäv dat man blots een Kark mit een Gemeen, un dat wier ok nicht so recht dull formal organiseert. Later denn hett dat ünnerschiedlich Sichtwiesen geven, wat nu rechten Glöven is. So hett dat denn erst de Ostkark und de Westkark geven: De in'n Osten sind later de Orthodoxen worn, de in'n Westen de vun de röömsch-kathoolsche Kark. En poor Jahrhunners later, so üm 1516, käm denn Luther an un hett seggt, dat dat allns anners sien schall. So ward dat denn de luthersche Kark geven. Ok de Calvinisten (nöömt na de Swiezer Johannes Calvin) käm denn to de lieke Tied mit ehr Ideen un hett so de reformeerte Kark begrünnt. Anners gifft dat denn noch to'n Bispeel de Baptisten, de glövt, dat een man blots tauft warrn schull, we he dor ok recht sülvig "jo" to seggen kunn, un nich as Tittkind.

Anner Länner:

Aserbaidschan: Dat gifft de Armensch Apostoolsch Kark un de tweede Kark is de Russch-Orthodoxe Kark.
Volksrepubliek China: Dat Three Self Patriotic Movement is villicht de gröttste Kark mit welke Millionen, villicht fölgt vun twee kathoolsche Karken un't New Birth Movement.
Guinea: De Église Evangélique des Frères, ene Dunker-ähnelke Kark, gifft dat un de Église Evangélique Protestante.
Haiti: Hier gifft dat de kathoolsche Kark an de eerste Steed, de Assemblées de Dieu, de Convention Baptiste d'Haïti, de Sövenden-Dags-Adventisten, de Gemeen Gottes (Cleveland), de Kark vun de Nazarener un ten Bispeel de Église Episcopale d'Haïti un de Mission Evangelique Baptiste du Sud-Haïti.
Indien: Hier gifft dat de Church of the Nazarene mit den Seet Buldawa, de Church of God (Anderson), to'n Bispeel in Assam, Bengal, Orissa un de Söden.
Jemen: De gröttste Karken sünd villicht de Äthiopsch-orthodoxe Kark un de 
Russ’sch-Orthodoxe Kark.
Kasachstan: De gröttste Kark is de Russch-Orthodoxe Kark, fölgt vun de röömsch-kathoolsche un de Ukrainisch-Orthodoxe Kark.
Kirgisien: De gröttste Karken sünd de Russch-Orthodoxe Kark un de Ukrainisch-Orthodoxe Kark. 
Laos: In Laos is de kathoolsche Kark vör de Eglise Evangelique du Laos un de Mission Evangélique au Laos de gröttste Kark. 
Libyen: Dat gifft Lü, de römsch-kathoolsch, russch-orthodox un serbsch-orthodox sünd.
Mosambik: Dat gifft de Igreja Uniao Baptista de Moçambique, de Assembleias de Deus, de Sövenden-Dags-Adventisten, de Igreja Anglicana (Diözese Cebombo), de Igreja do Evangelho Completo de Deus, de Igreja Metodista Unida un de Igreja Presbiteriana de Moçambique. De kathoolsche Kark, de Igrejas de Cristo (Produkt vun de amerikaansch Churches of Christ) un de Assembleias Evangelicas de Deus Pentecostales sünd ok vun Belang. 
In Myanmar sünd de villicht gröttste Karken de kathoolsche Kark, de Myanmar Baptist Convention un de Assemblies of God of Myanmar
Nepal: De gröttste Karken sünd villicht de Christ Groups, wat to Huuskarken höörn un de National Churches Fellowship. 
Somalia: De gröttste Kark is de Äthiopsch-Orthodoxe Kark.
Sudan: To de gröttste Karken höören de römsch-kathoolsche Kark, de Anglikaner, de Presbyterianer  un de Kopten.
Tadschikistan: De gröttste Kark is de Russ’sch-Orthodoxe Kark, dat gifft ok de Luthersche Kark un de Ukrainisch-othodoxe Kark.
Tschad: De Assemblées Chrétiennes du Tchad un de Eglises Evangéliques au Tchad sünd de gröttste nich-kathoolsche Karken in de Tschad.
Turkmenistan: Dat gifft de russch-orthodoxe, de Armenisch-Apostoolsche un de Ukrainisch-Orthodoxe Kark. 
Usbekistan: De russ’sch-orthodoxe Kark, de Armenische Apostoolsche Kark un de Ukrainsch-Orthodoxe Kark gifft dat.
 Literatur 

 World Christian Encyclopedia 2001
Weblenken
 http://webwegweiser.plattnet.de/Kirche/

Kategorie:Christendom